Kamu bisa jelasin ke aku soal Rusman Sutiasumarga dalam bahasa jawa?

Rusman Sutiasumarga ingkang miyos wonten ing Sigalaherang, Subang, Jawa Kulon, inggih punika salah satunggaling sastrawan ing Indonésia.

Rusaman ngrampungaken sekolah ing tingkat sekolah dhasar ngantos tamat SMTP ing dhaérahipun piyambak. Salajengipun piyambakipun nerasaken sekolah ing sekolah guru nasional Taman Siswa Budi Arti lan lulus ing taun 1941.

Déné riwayat padamelanipun, Rusman sampun naté dados guru SD Swasta saking taun 1941 - 1943. Lajeng wiwit taun 1943 ngantos piyambakipun pensiun ing taun 1973, piyambakipun makarya wonten ing balai pustaka dados redaktur. Kajawi dados redaktur ing balai pustaka, piyambakipun ugi mucal dados guru ing Taman Siswa ngantos taun 1984. Rusman ugi sampun naté dados dhosèn ing Fakultas Sastra Universitas Indonesia lan Universitas Res Publica utawi ingkang sapunika dados Universitas Trisakti ing mata kuliah Sastra/ Basa Sunda.

Lajeng ing taun 1968, Rusman dipunkintun dhateng Jepang dados traince ing babagan damel buku atas nama penerbit Balai Pustaka Kegiatan ing babagan sastra/ basa. Lajeng ing taun 1956 dados anggota juri BMKN kanggé netepaken bebungah sastra 1955/1956 ngantos taun 1958 dados ketua komisi istilah Lembaga Basajeung sastra sunda Bandung. Ing taun 1972 dados sekretaris Panitia Pertimbangan Anugrah seni Depdikbud babagan sastra Indonesia. Lajeng ing taun 1972 ugi, piyambakipun dados anggota ngrangkep koordinator komisi Penilai Naskah Sayembara Mengarang Bacaan Remaja, kanggé nyambut taun baru internasioal 1972 Indonesia. Lajeng ing taun 1977 dados anggota Dewan Juri Sayembara Mengarang Roman, Dewan Kesenian Jakarta.